Document ID: 32011D0430

РЕШЕНИЕ 2011/430/ОВППС НА СЪВЕТА
от 18 юли 2011 година
за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за Европейския съюз, и по-специално член 29 от него,
като има предвид, че:
(1)
На 27 декември 2001 г. Съветът прие Обща позиция 2001/931/ОВППС за прилагането на специални мерки за борба с тероризма (1).
(2)
На 12 юли 2010 г. Съветът актуализира с Решение 2010/386/ОВППС (2) списъка с лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.
(3)
На 31 януари 2011 г. Съветът отново актуализира с Решение 2011/70/ОВППС (3) списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, и отмени Решение 2010/386/ОВППС, освен по отношение на групата, посочена в част 2, точка 25 от приложението към него.
(4)
В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилагат решения 2010/386/ОВППС и 2011/70/ОВППС.
(5)
В настоящото решение се съдържат резултатите от посочения преглед, който бе извършен от Съвета.
(6)
Съветът установи, че вече няма основания определени лица и групи да продължат да фигурират в списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.
(7)
Съветът стигна до заключението, че лицата, групите и образуванията, изброени в приложението към настоящото решение, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция, и че към тях следва да продължат да се прилагат специалните ограничителни мерки, предвидени в нея.
(8)
Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран,
ПРИЕ НАСТОЯЩОТО РЕШЕНИЕ:
Член 1
Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
Член 2
Отменят се Решение 2010/386/ОВППС, по отношение на групата, посочена в част 2, точка 25 от приложението към него, както и Решение 2011/70/ОВППС.
Член 3
Настоящото решение влиза в сила в деня на публикуването му в Официален вестник на Европейския съюз.
Съставено в Брюксел на 18 юли 2011 година.

Labels: 10
11
5